अप्रैल में यूरोप से लॉन्च होगा, आठ साल तक रिसर्च करेगा स्पेस क्राफ्ट
Europe Spacecraft's Juice Mission to Explore Jupiter's 92 Moons Set to Launch in April - जुपिटर के आसपास मिले चंद्रमाओं के बारे में रिसर्च के लिए 13 अप्रैल को यूरोप से एक मिशन लॉन्च किया जाएगा। स्पेस क्राफ्ट या मून्स एक्सप्लोरर को जूस (Juice) नाम दिया है। जो चंद्रमाओं की स्टडी करेगा।
जूपिटर या बृहस्पति ग्रह के आसपास मिले चंद्रमाओं के बारे में रिसर्च के लिए 13 अप्रैल को यूरोपियन स्पेस एजेंसी गुयाना स्पेस सेंटर से मिशन लॉन्च किया होगा। स्पेस क्राफ्ट या मून्स एक्सप्लोरर को जूस (Juice) नाम दिया है। जूस यह भी पता लगाएगा कि बर्फीली दुनिया और अलग अलग तरह की गैसों में जीवन संभव है या नहीं। यह एरियन-5 रॉकेट के जरिए लॉन्च होगा।
लॉन्चिंग से पहले एक्सपर्ट्स जूस की टेस्टिंग और इंस्पेक्शन कर रहे है। यह स्पेस क्राफ्ट एडवांस टेक्नोलॉजी लैस होगा और इसे 10 इंस्ट्रूमेंट के साथ पैक किया जाएगा। यह आठ साल तक रिसर्च करेगा और 2031 में लौटेगा। जूस सोलर सिस्टम के सबसे बड़े प्लेनेट पर विकास की संभावनाओं को खोजने की कोशिश करेगा। साथ ही यह भी पता लगाएगा कि कितने चंद्रमा बर्फीले हैं।
सबसे ज्यादा चंद्रमाओं वाला ग्रह बना जूपिटर
बता दें कि हाल ही में जूपिटर के आसपास 12 चंद्रमा मिलने के बाद अब यह सबसे ज्यादा चंद्रमाओं वाला ग्रह बन गया है। अब इसके पास 92 चंद्रमा हो गए हैं। इससे पहले 83 चंद्रमा के साथ शनि सबसे आगे था।
जूपिटर के बारे में
जूपिटर सोलर सिस्टम का सबसे बड़ा प्लेनेट है। जूपिटर से सूर्य की दूरी 77 करोड़ 80 लाख किलोमीटर है। यह पृथ्वी की तुलना में सूर्य से पांच गुना ज्यादा दूर है। जूपिटर का चुम्बकीय क्षेत्र सोलर प्लेनेट में किसी दूसरे प्लेनेट से ज्यादा शक्तिशाली है। इसके वायुमंडल में मीथेन, वाटर वेपन, अमोनिया और सिलिकॉन जैसे कंपाउंड मिल चुके हैं।
यह खबर भी पढ़ें...
सबसे छोटा रॉकेट SSLV-D2 दूसरी कोशिश में कामयाब:15 मिनट की उड़ान में 3 सैटेलाइट्स लॉन्च किए, इनमें स्पेस स्टार्टअप का आजादी सैट-2 भी
भारतीय अंतरिक्ष अनुसंधान संगठन (ISRO) ने अपना सबसे छोटा रॉकेट SSLV-D2 लॉन्च कर दिया है। स्मॉल सैटेलाइट लॉन्चिंग व्हीकल (SSLV) की लॉन्चिंग शुक्रवार सुबह 9:18 बजे श्रीहरिकोटा के सतीश धवन लॉन्चिंग सेंटर से हुई। SSLV-D2 तीन सैटेलाइट्स लॉन्च करने में कामयाब रहा। ये SSLV को लॉन्च करने की दूसरी कोशिश थी। इसके पहले 9 अगस्त 2022 को पहली कोशिश नाकाम रही थी। पूरी खबर पढ़िए...